Па пытанні аб колькасці кандыдатаў, якіх Савет Бяспекі ААН можа рэкамендаваць Генеральнай асамблеі, кіраўнік беларускай місіі прапанаваў зняць абмежаванне сямідзесяціxadгадовай даўнасці, якое прапануе Савету Бяспекі рэкамендаваць дзяржавам — членам ААН толькі аднаго кандыдата. Разам з тым Андрэй Дапкюнас у чарговы раз выказаўся на карысць прадастаўлення членам Савета Бяспекі неабходнай свабоды дзеянняў у няпростым працэсе падбору кандыдата або кандыдатаў без непатрэбнага націску і рэгламентацыі. Пры гэтым была звернута ўвага на неабходнасць вырашэння двухадзінай задачы пры вызначэнні параметраў падбору новага кіраўніка Сакратарыята: забеспячэння незалежнасці Генеральнага сакратара ААН ад волі абмежаванай колькасці ўплывовых дзяржаў з адначасовым умацаваннем яго адказнасці перад усёй Генеральнай асамблеяй.